NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 352/2023

**1427a**

# I n f o r m á c i a

**Výboru Národnej rady Slovenskej republiky pre financie a rozpočet o výsledku prerokovania Zdôvodnenia výšky hrubého dlhu a návrhu opatrení na jeho zníženie (tlač 1427)**

**Zdôvodnenie výšky hrubého dlhu a návrh opatrení na jeho zníženie** pridelil predseda Národnej rady Slovenskej republiky svojím rozhodnutím č. 1505 zo dňa 8. februára 2023 na prerokovanie Výboru Národnej rady Slovenskej republiky pre financie a rozpočet **do 13. marca 2023.**

Ako gestorský výbor určil Výbor Národnej rady Slovenskej republiky pre financie a rozpočet, ktorý pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania vo výbore:**

Výbor Národnej rady Slovenskej republiky pre financie a rozpočet prerokoval návrh na svojom zasadnutí dňa 13. marca 2023 a neprijal platné uznesenie, nakoľko návrh uznesenia nezískal podporu potrebnej väčšiny poslancov podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov.

**Návrh správy, vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 124. schôdzi dňa 14. marca 2023.**

**Stanovisko gestorského výboru, ani návrh správy** Výboru Národnej rady Slovenskej republiky pre financie a rozpočet, **neboli schválené**, keďže návrh stanoviska gestorského výboru (**odporúča Národnej rade Slovenskej republiky predmetný návrh schváliť**) **nezískal súhlas potrebnej väčšiny členov** Výboru Národnej rady Slovenskej republiky pre financie a rozpočet.

Predseda Výboru Národnej rady Slovenskej republiky pre financie a rozpočet určil za spravodajcu výboru, poslanca Národnej rady Slovenskej republiky **Mariána Viskupiča**, aby na schôdzi Národnej rady Slovenskej republiky informoval o výsledku rokovania výboru a navrhol Národnej rade Slovenskej republiky postup pri hlasovaní v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Návrh uznesenia Národnej rady Slovenskej republiky, v zmysle návrhu uvedeného v tlači 1427, je prílohou tejto informácie.

Bratislava 14. marec 2023

**Marián Viskupič, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VIII. volebné obdobie

––––––––––––––––––––––––––––––––––––––––––––––––––––––––––––––––-

# K číslu: 352/2023

**N á v r h**

**U z n e s e n i e**

**Národnej rady Slovenskej republiky**

**z .... marca 2023**

k  **Zdôvodneniu výšky hrubého dlhu a návrhu opatrení na jeho zníženie (tlač 1427)**

**Národná rada Slovenskej republiky**

**b e r i e n a  v e d o m i e**

**Zdôvodnenie výšky hrubého dlhu a návrh opatrení na jeho zníženie (tlač 1427)**